**ПОЗИВ ЗА ДОСТАВЉАЊЕ ИЗЈАВА О ЗАИНТЕРЕСОВАНОСТИ**

Претквалификација консултаната за подршку имплементацији пројекта ”Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат

**Позиција: Консултант за правно-нормативне послове**

Канцеларија за дуално образовање и НОКС позива заинтересоване консултанте/организације да се пријаве:

**Резиме**

Приступање ЕУ и сталне економске и друштвене промене главни су покретачи реформе образовања у Републици Србији. Претходних година много је урађено на развоју образовања, посебно на усклађивању образовне понуде са потребама тржишта рада и повезивању Националног оквира квалификација Републике Србије (НОКС) са Европским оквиром квалификација (ЕОК).

Нова Стратегија развоја образовања и васпитања у Републици Србији до 2030. године са пратећим Акционим планом за период 2021-2023, усвојена је 2021. године. Како је наведено у Стратегији, визија развоја образовања је да обезбеди квалитетно образовање за постизање пуног потенцијала становништва, а нарочито сваког детета и младе особе у Републици Србији. Стратегија је фокусирана на децу и младе, али многе планиране активности имају за циљ развој потенцијала одраслих, чиме је концепт целоживотног учења и усавршавања постављен у њено средиште.

Министарство просвете (МП) је у претходном периоду наставило са напорима да образовну понуду усклади са потребама тржишта рада. Систем дуалног образовања показао се као модел који помаже да се премости јаз између образовања и запослења кроз припреме ученика за свет рада и омогућавајући им да стекну вештине, знања и способности у складу са стандардима квалификација. Потребно је, међутим, даље улагати у развој дуалног образовања, укључујући успостављање и имплементацију оквира за праћење и евалуацију како би се осигурао квалитет Националног модела дуалног образовања, како је препознато у Стратегији 2030 и Програму економских реформи. Унапређење квалитета образовања и усклађивање образовне понуде са потребама тржишта рада подразумева и унапређивање законске регулативе, изградњу капацитета на различитим нивоима и дигитализацију процедура и процеса у области образовања.

Дуално и неформално образовање у протеклом периоду били су значајни за јачање радне снаге и обезбеђивање економског раста и запошљавања. Међутим, за ефикасно усмеравање и управљање овим системима неопходан је транспарентан и флексибилан систем квалификација и подаци који омогућавају одговарајуће праћење и доношење одлука. Развој и имплементација дуалног образовања и НОКС-а до скоро су били у надлежности Сектора за дуално образовање у оквиру Министарства просвете. Уредбом Владе Републике Србије („Службени гласник РС“, бр. 124/2022) ови послови поверени су **Канцеларији за дуално образовање и Национални оквир квалификација (у даљем тексту: Канцеларија)**.

Швајцарска агенција за развој и сарадњу (СДЦ) активно подржава развој дуалног образовања у Србији кроз билатералну и институционалну сарадњу. Нови пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ пружиће подршку Канцеларији и Министарству просвете за даљи развој ефикасног образовног система кроз развој и примену неопходних инструмената на макро, мезо и микро нивоу. Пројектне активности укључују измене закона и пратећих подзаконских аката, дигитализацију процеса, унапређење комуникације и сарадње међу заинтересованим странама, активности изградње капацитета и пилотирање предложених решења.

Циљ пројекта је подршка развоју ефикасног и транспарентног система који омогућава сарадњу између образовних институција и света рада и пружа могућност сваком појединцу да изабере одговарајућу образовну путању. Пројекат ће пружати подршку за даљи развој Националног модела дуалног образовања и Националног оквира квалификација Србије кроз низ активности које се односе на развој образовних политика, анализе, истраживања о квалитету дуалног образовања, праћење и евалуацију, програме изградње капацитета и друге активности подршке на системском и институционалном нивоу.

Кроз пројекат је планирано достизање три исхода:

* Исход 1: Унапређен систем дуалног образовања, које омогућава лакши прелазак са образовања на запослење
* Исход 2: Унапређена ефикасност и транспарентност образовног система кроз дигитализацију процеса и процедура
* Исход 3: Унапређен систем НОКС-а у контексту целоживотног учења

Фокус активности које се односе на постизање **исхода 1** биће на подршци Комисији за развој и имплементацију дуалног образовања у њеним активностима и пружању подршке за успостављање оквира за праћење и евалуацију (М&Е) у дуалном образовању. Нове **законске документе** треба развити у складу са актуелном ситуацијом, а оквир за праћење и евалуацију (М&Е) треба интегрисати у систем осигурања квалитета развојем одговарајућих законских докумената, како је предвиђено Стратегијом развоја образовања и васпитања до 2030. године. **Правни оквир за област дуалног образовања** и његову примену треба унапредити израдом нацрта подзаконских аката и других докумената потребних за ефикасно спровођењеЗакона о дуалном образовању.

У оквиру **исхода 3** треба обезбедити подршку за **побољшање проходности у систему НОКС-а** и његово **усклађивање са европским политикама**. Политике релевантне за област НОКС-а и система целоживотног учења треба да се унапреде припремом различитих **законских и подзаконских аката**. Такође, треба пружити подршку институцијама и телима у систему НОКС-а за спровођење одредби Закона о НОКС-у и релевантних подзаконских аката.

У том смислу, Канцеларија има за циљ да идентификује одговарауће пружаоце услуга који ће спроводити планиране активности и **позива квалификоване консултанте/организације да доставе своје изјаве о заинтересованости за активности описане у наставку**.

Сврха позива за достављање изјава о заинтересованости је да се идентификују заинтересовани и квалификовани консултанти/организације и на тај начин покрене процес селекције који ће се заснивати на искуству и квалификацијама релевантним за реализацију пројектног задатка.

**Услуге које треба пружити**

Закон о дуалном образовању измењен је 2020. године и предвиђена је његова поновна ревизија, што ће довести до потребе за усклађивањем одговарајућих подзаконских аката и пратећих докумената са новим изменама Закона. У том смислу, биће неопходно припремити сет нацрта подзаконских аката, који ће омогућити ефикасну имплементацију одредби Закона о дуалном образовању (нпр. правилник којим се дефинишу статус и надлежности координатора учења кроз рад, подзаконски акт којим би се дефинисали критеријуми за избор школа које ће постати центри за обуку). Осим тога, потребно је развити одговарајуће законске акте на основу којих би се осигурала интеграција оквира за праћење и евалуацију (М&Е) у систем осигурања квалитета, како је предвиђено Стратегијом развоја образовања и васпитања до 2030. године.

Други сет активности биће фокусиран на унапређење система НОКС-а у контексту целоживотног учења. Намера је да се унапреде политике релевантне за НОКС и целоживотно учење кроз припрему различитих аката, укључујући акт о унапређењу методологије, ефикасности и квалитета рада секторских већа (СВ), акт за унапређење квалитета каријерног вођења и саветовања, законске акте неопходне за усклађивање јавних исправа и докумената са међународним стандардима и обавезама које произилазе из повезивања НОКС-а са Европским оквиром квалификација (ЕОК).

Детаљне информације о планираним активностима доступне су у Пројектном задатку који се налази у прилогу овог позива за достављање изајве о заинтересованости.

**Критеријуми селекције**

Сви заинтересовани консултанти/организације ће, у својим изјавама о заинтересованости, доставити доказе о испуњености критеријума који су наведени у наставку.

**Услови за учешће у поступку избора консултанта/организације**

* Kонсултант/Организација је регистрована код надлежног органа, односно уписана у одговарајући регистар;
* Kонсултант/Организација је измирила доспеле порезе, доприносе и друге јавне дажбине у складу са прописима;
* Kонсултант/Организација и њен законски заступник нису осуђивани за неко кривично дело;
* Консултант/Организација има стручњака(е) са најмање 10 година професионалног искуства у области права, укључујући искуство у изради законских аката за јавни сектор
* Консултант/Организација има стручњака(е) са најмање 7 година искуства у спровођењу анализа у области законодавства, припреми интерних аката, упутстава и правилника о раду у области стручног образовања и/или дуалног образовања и/или НОКС-а и/или каријерног вођења и саветовања

 **Документа која се подносе у оквиру изјаве о заинтересованоси**

* Изјава о заинтересованости (Анекс 1)
* Подаци о подносиоцу пријаве (према обрасцу у Анексу 2)
* Изјава о испуњености услова за учешће у поступку избора (према обрасцу у Анексу 3)
* Портфолио са референцама о стручности и искуству у области задатка (према обрасцу у Анексу 4)

 **Достављање изјаве о заинтересованости**

Изјава о заинтересованости мора бити достављена **најкасније до 15:30 часова, 11. априла 2023**. **године.** Изјава и пратећа документација морају бити достављене у затвореној коверти, са натписом *Изајва о заинтересованости – Консултант за правно-нормативне послове / НЕ ОТВАРАЈ.*

Изјава о заинтересованости мора бити **послата званичном поштом или лично достављена на адресу**:

Канцеларија за дуално образовање и НОКС

Немањина 22-26

11000 Београд

Република Србија

(Радно време: понедељак-петак од 8:00 до 15:30)

Пријаве примљене након наведеног рока неће се разматрати.

Овај позив за достављање изјава о заинтересованости не подразумева никакву обавезу Канцеларије, било финансијску или другу.

 **Отварање и евалуација изјава о заинтересованости**

Комисија Канцеларије за дуално образовање и НОКС ће проценити достављене изјаве о заинтересованости у року од 7 дана од истека рока за подношење изјава. На основу информација о искуству и квалификацијама консултанта/организације релевантним за задатак, Канцеларија ће утврдити листу консултаната који улазе у ужи избор и изабрати консултанта/организацију са најприкладнијим квалификацијама и референцама. Од изабраног консултанта/организације биће затражено да достави обједињену техничко-финансијску понуду, након чега ће бити позван на преговарање о додели уговора

За сва појашњења и питања у вези достављања изјава о заинтересованости консултанти/организације се могу обратити Канцеларији путем електронске адресе: gabrijela.grujic@dualnok.gov.rs, до 4. априла 2023. године.

*Анекс 1*

**ИЗЈАВА О ЗАИНТЕРЕСОВАНОСТИ**

**Позив за достављање изјава о заинтересованости за избор консултаната/организација за подршку имплементацији активности у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”**

Подносилац изјаве о заинтересованости: (назив организације, регистарски број)

Поштовани,

Доле потписани: ……………..…………………………………………….....................

као законски заступник организације …………………………………………...

изјављује да:

а) организација коју он/она представља подноси ову пријаву као одговор на позив за достављање изјава о заинтересованости консултаната/организација за подршку имплементацији пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ (активности и резултати везани дигитализацију процедура и процеса);

б) су све информације садржане у изјави о заинтересованости и приложеним документима потпуне и тачне у свим својим елементима;

в) се уколико буде изабрана, организација коју представља обавезује да ће поштовати све захтеве које је поставила Канцеларија за дуално образовање и НОКС неопходне за успешан завршетак активности предвиђених у оквиру пројекта.

**Потпис: Печат подносиоца изјаве (ако је примењиво):**

Датум (дан/месец/година):

*Анекс 2*

|  |
| --- |
| **информација о подносиоцу изјаве** |
| Званичан назив |  |
| Скраћени назив |  |
| Адреса |  |
| Регистрациони број[[1]](#footnote-1) |  |
| Место регистрације (град и држава) |  |
| Датум регистрације |  |
| **Порески идентификациони број** |
| Порески идентификациони број |  |
| **Контакт подаци** |
| Званична адреса |  |
| Број телефона |  |
| Е-маил |  |

|  |
| --- |
| **Лице овлашћено за подношење изјаве о заинтересованости** |
| Име и презиме |   |
| Позиција |  |
| Контакт подаци | Адреса:Телефон: (+381)Е-маил: |

|  |
| --- |
| **Особа за комуникацију (ако се разликује од особе овлашћене да поднесе изјаву о заинтересованости)** |
| Име и презиме |  |
| Позиција |  |
| Контакт подаци | **Особа за комуникацију (ако се разликује од особе овлашћене да поднесе изјаву о заинтересованости)** |

*Анекс 3*

**ИЗЈАВА О ИСПУЊЕНОСТИ УСЛОВА ЗА УЧЕШЋЕ У ПОСТУПКУ ИЗБОРА**

**ИЗЈАВА**

Организација *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив организације)*, испуњава услове дефинисане позивом:

* регистрована је код надлежног органа, односно уписана у одговарајући регистар;
* измирила је доспеле порезе, доприносе и друге јавне дажбине у складу са националним прописима;
* организација и њен законски заступник нису осуђивани за неко од кривичних дела као чланови организоване криминалне групе, нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре[[2]](#footnote-2);
* има стручњака(е) са најмање 10 година професионалног искуства у области права, укључујући искуство у изради законских аката за јавни сектор
* има стручњака(е) са најмање 7 година искуства у спровођењу анализа у области законодавства, припреми интерних аката, упутстава и правилника о раду у области стручног образовања и/или дуалног образовања и/или НОКС-а и/или каријерног вођења и саветовања[[3]](#footnote-3).

Под пуном кривичном и материјалном одговорношћу потврђујемо да су горе наведене информације истините и тачне.

Место:\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_ МП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Овлашћени потпис

*Анекс 4*

**портфолио са референцама о стручности и искуству у области задатака**

|  |  |
| --- | --- |
| **Институција / Назив пројекта[[4]](#footnote-4)** |  |
| **Индивидуални експерт / Консултант** |  |
| **Позиција / Улога у пројекту** | **Назив корисника /клијента[[5]](#footnote-5)** | **Извор финансирања** | **Датуми (почетак/крај)** | **Број ангажованог особља [[6]](#footnote-6)** |
|  |  |  |  |  |
| **Контакт особе која даје препоруку: (**име, број телефона, е-маил) |  |
| **Врста и обим пружених услуга:** |

1. Регистрациони (матични) број у националном регистру [↑](#footnote-ref-1)
2. Докази се достављају на захтев Канцеларије, а документи морају бити датирани најкасније два месеца пре датума подношења. Ако је природа понуђача таква да не може да достави горенаведена документа, понуђач треба да достави изјаву која објашњава ову ситуацију. [↑](#footnote-ref-2)
3. Уколико буде позван да поднесе техничку и финансијску понуду, консултант/организација ће морати да достави биографије стручњака [↑](#footnote-ref-3)
4. Табела се може прилагодити тако да на најбољи начин опише искуство и квалификације консултанта/организације [↑](#footnote-ref-4)
5. Уколико је примењиво [↑](#footnote-ref-5)
6. Уколико је примењиво [↑](#footnote-ref-6)